**27-րդ շաբաթ**

**Ամսաթիվ՝** —————————

**Կրթական հարթակ՝ 4-րդ**

**ՈՒսուցիչ՝** —————————————————

**Դասագիրք՝ «Մայրենի 3», Դավիթ Գյուրջինյան**

**Կրկնողություն։ Բառագիտություն**

1. **Բացատրել հետևյալ բառերն ու արտահայտությունները։**
	* Յուրահատուկ ———————————————————
	* Անկրկնելի ———————————————————
	* Պայծառ ———————————————————
	* Բազմերանգ ———————————————————
2. **Գրել հետևյալ բառերի հոմանիշները։**
	* Վաղ ————————————
	* Արշալույս ————————————
	* Բույր ————————————
	* Փարվել ————————————
	* Արև ————————————
3. **Գրել հետևյալ բառերի հականիշները։**
* Արթնանալ ————————————
* Անուշ ————————————
* Լավ ————————————
* Սիրել ————————————

**Նոր դաս։ Բառագիտություն**

* **Հետևյալ բառերի բացատրություններն արտագրել բառատետրում և անգիր սովորել։**
* Լանջապանակ- հնում զինվորների կուրծքը պաշտպանող մետաղե հարմարանք
* Նետաձգություն- նետերով կռվելը
* Բանբեր- լուր բերող, լրաբեր
* Նրբաթերթ- նուրբ թերթիկներով
* Ուժասպառ- ուժը վերջացած։
* **Հետևյալ հոմանիշ բառերն արտագրել տետրում և անգիր սովորել։**
*
* Արձակել- բաց թողնել
* Լուսադեմ- առավոտ
* Թաքցնել- գաղտնի պահել
* Կայտառ- աշխույժ
* Ընծա- նվեր։
* **Հետևյալ հականիշ բառերն արտագրել տետրում և անգիր սովորել։**
*
* Հաղթել- պարտվել
* Հին-նոր
* Թշնամի- բարեկամ
* Տանել- բերել։
* **Աշխատանքային տետրում գրել հետևյալ ուղղագրական բառերը մեկական տողով՝** հաղթել, թաքցնել, կորցնել, մրցել, ուժասպառ։

**Քերականություն –** **Բայի դեմքը**

Բայն ունի երեք դեմք՝ առաջին, երկրորդ և երրորդ։

* + ***Առաջին*** դեմքով արտահայտվում է խոսողի գործողությունը։

Օրինակ՝ ***Ես***  վազում եմ։ ***Մենք*** վազում ենք։

* ***Երկրորդ*** դեմքով արտահայտվում է խոսակցի գործողությունը։

 Օրինակ՝ ***Դու*** վազում ես։ ***Դուք*** վազում եք։

* ***Երրորդ*** դեմքով արտահայտվում է որևէ երրորդ անձի կամ առարկայի գործողությունը։

Օրինակ՝ ***Նա*** վազում է։ ***Նրանք*** վազում են։

***Հարցեր և առաջադրանքներ***

* Բայը քանի՞ դեմք ունի։
* Ի՞նչ է ցույց տալիս բայի յուրաքանչուր դեմքը։ Բերել օրինակներ։։

**Հանձնարարություններ**

* **Ներքևում գրված նախադասությունները կազմված են առաջին դեմքով։ Արտահայտի՛ր դրանք երկրորդ դեմքով․**
* Առավոտյան ես նախաճաշում եմ և գնում դպրոց։
	+ **2-րդ դեմք** ———————————————————————————
	+ **3-րդ դեմք** ———————————————————————————
* Ես սիրում եմ մայրիկիս։
	+ **2-րդ դեմք** ———————————————————————————
	+ **3-րդ դեմք** ———————————————————————————
* Երեկ ես գնացել էի գազանանոց։
	+ **2-րդ դեմք** ———————————————————————————
	+ **3-րդ դեմք** ———————————————————————————
* Ես ուզում եմ երաժիշտ դառնալ։
	+ **2-րդ դեմք** ———————————————————————————
	+ **3-րդ դեմք** ———————————————————————————
* Ես սիրում եմ հայոց լեզուն։
	+ **2-րդ դեմք** ———————————————————————————
	+ **3-րդ դեմք** ———————————————————————————
* **Բաց թողնված տեղերում գրել համապատասխան անձնական դերանունները․**
* \_\_\_\_ խաղում եմ ընկերներիս հետ։
* \_\_\_\_ սովորում է երրորդ դասարանում։
* \_\_\_\_ նվագում է դաշնամուր։
* \_\_\_\_ կարող ես գեղեցիկ նկարել։
* \_\_\_\_ կարոտում եմ իմ հայրենիքը։

**Մշակույթ*****—*****Սուրբ Զատիկ**

**Զատիկ կամ Հիսուս Քրիստոսի Հարության (վերակենդանացման) տոն**՝ քրիստոնյա եկեղեցիների հնագույն և գլխավոր տոներից է։

Զատիկին մենք տոնում ենք **Հիսուս Քրիստոսի** հաղթանակը՝ մահին ու մեղքին։ Երբ Հիսուսն իմացավ, որ շուտով իրեն սպանելու են, նա հավաքեց իր աշակերտներին, լվաց նրանց ոտքերը, նրանց հաղորդություն բաժանեց, պատվիրեց նրանց, որ հիշեն Իրեն ու սիրեն միմյանց:

Ավելի ուշ Հիսուսը գնաց պարտեզ, բոլորիս համար աղոթելու: Նա զգաց մեր հիվանդությունների ցավը: Նա զգաց մեր մեղքերի ցավը:

Զայրացած ու չար մարդիկ բռնեցին և տարան Հիսուսին: Նրանք չարչարեցին ու սպանեցին Նրան։ Հիսուսի ընկերները Նրա մարմինը դրեցին գերեզմանում:

Երեք օր անց Նրա ընկերները վերադարձան: Գերեզմանը դատարկ էր: Հրեշտակներն ասացին նրանց. «Հիսուսը հարություն է առել»: Հիսուսը նորից կենդանի էր: Հիսուսի շնորհիվ մենք բոլորս կրկին կապրենք մահից հետո:

Հիսուսը սիրում է ինձ: Ես կարող եմ Զատիկը հատուկ դարձնել՝ հիշելով Հիսուսին: Զատիկին մենք իրար ողջունում ենք, ասելով.

* Քրիստոս հարյավ ի մեռելոց…
* Օրհնյալ է հարությունը Քրիստոսի:

**Հարցեր և առաջադրանքներ**

* Ի՞նչ է խորհրդանշում Զատիկը։ Ի՞նչ ենք տոնում Զատիկին։
* Ի՞նչպես վարվեց Հիսուսն իր ընկերների հետ և ի՞նչ պատվիրեց նրանց։
* Ինչպե՞ս վարվեցին չար մարդիկ Հիսուսի հետ։
* Ի՞նչ պատահեց Հիսուսի մահից հետո։
* Ինչպե՞ս են մարդիկ իրար ողջունում այդ օրը։

**Տնային հանձնարարություններ**

***Գրականություն***

Վարժ կարդալ և վերլուծել **-** **«Ասք լավաշի մասին»** դասանյութը, Էջ 120։ Կարողանալ սեփական բառերով վերարտադրել և պատասխանել հետևյալ հարցերին․

* Ինչպե՞ս և ու՞մ մոտ է գերի ընկնում հայոց Արա Արքան։
* Ի՞նչ պայման է դնում հաղթողը։
* Ի՞նչ խորամանկություն է անում հայոց արքան սոված չմնալու համար։
* Ի՞նչ հրաման տվեց արքան հայրենիք վերադառնալուց հետո։

**Բառագիտություն -** Աշխատանքային փաթեթում ներառված բառերի բացատրությունները, հոմանիշները, հականիշները և ուղղագրական բառերը արտագրել բառատետրում և սովորել։

**Քերականություն- Բայի դեմքը։** Դասանյութն աշխատանքային տետրում։ Ձեր երեխայի հետ միասին կարդացեք և քննարկեք դասանյութը, որպեսզի աշակերտը կարողանա սեփական խոսքերով վերարտադրել այն, բերել օրինակներ, կատարել հանձնարարությունները և պատասխանել դասավերջում առաջադրված հարցերին։

**Մշակույթ -** Դասի ժամանակ սովորեցինք  **Սուրբ Հարության տոնի** մասին։ Կարողանալ սեփական բառերով վերարտադրել նյութի իմաստը և պատասխանել դասավերջյան հարցերին։